open-index/open-wikipedia-markdown huggingface dataset:
Convolvulus compactus

***Convolvulus compactus*** е вид на повивка опишана од Пјер Едмон Боасие. *Convolvulus compactus* е член на родот повивка и семејството повивки. 

## Опис и распостранетост
Повеќгодишно тревесто растение препокриено со густи, прилегнати свиленкасти влакна, со задрвенето разгрането стебло и со густо збиени гранчиња, долги до 10 см, кои формираат перничести форми. Листовите целокрајни издолжено-лопатовидни, густо препокриени со куси прилегнати сребреникаво свиленкасти влакненца. Цветовите поединечни со куси дршки или по 2–4 во врвниот дел на гранчињата; прицветните листови линејни или линејно-ланцетни. Чашкините ливчиња нееднакви, препокриени со густи прилегнати куси свилести влакненца и со стрчести или полуприлегнати долги влакна; надворешните чашкини ливчиња јајцевидни, елиптични или ромбоидни, во врвниот дел постепено зашилени, 9–10 мм долги, до 5 мм широки, а внатрешните чашкини ливчиња обратнојајцевидни или елиптични, со широк ципест раб, во врвниот дел наеднаш затеснети и издолжени во долг шилест врв.

Расте по брдските пасишта, на серпентински камењари, од 150-600 метри.

Во Македонија го има во Жеденска Клисура, село Рашче, село Радуша и кон село Рогачево, Таорска Клисура. Се посочува за Јажинце, Велес, Влахчани.

## Галерија со слики

Податотека:Convolvulus_compactus_1.JPG|врска=Fil:Convolvulus_compactus_1.JPG
Податотека:Convolvulus_compactus_2.JPG|врска=Fil:Convolvulus_compactus_2.JPG
Податотека:Convolvulus_compactus_3.JPG|врска=Fil:Convolvulus_compactus_3.JPG
Податотека:Convolvulus_compactus_4.JPG|врска=Fil:Convolvulus_compactus_4.JPG
Податотека:Convolvulus_compactus_5.JPG|врска=Fil:Convolvulus_compactus_5.JPG


## Наводи

## Надворешни врски

* 
* 

Категорија:Повивки
Категорија:Флора на Македонија
Категорија:Флора на Европа
Convolvulus

алт=Convolvulus Cephalopodus in Behbahan|мини|''Convolvulus Cephalopodus'' во Бехбахан
***Convolvulus*** или **повивка** е род на 250 видови цветни растенија во семејството Convolvulaceae, со космополитска распространетост. 

## Опис
Тие се едногодишни или повеќегодишни тревни ползавци, а неколку видови од нив се дрвенести грмушки, кои растат до 0,3–3 м во височина. Листовите се спирално распоредени, а цветовите се во облик на труба, претежно бели или розови.

## Екологија
[алт=convolvulus sp.|мини|''[Convolvulus leiocalycinus* ]]
Многу од видовите се [[Инвазивен вид|инвазивни]] [[Плевел|плевели]], а други се одгледуваат поради нивните привлечни [[Цвет|цветови]].

Видовите *Convolvulus* се користат како храна од [[Ларва|ларвите]] на некои видови [[пеперуги]], вклучувајќи ги молците *Agrius convolvuli*, *Bedellia somnulentella* и *Orthonama obstipata.*

== Галерија ==
<gallery>
Податотека:PikiWiki_Israel_7035_Plants_of_Israel.jpg|алт=Convolvulus dorycnium| *Convolvulus dorycnium*
Податотека:Convolvulus_sabatius0.jpg|алт=Convolvulus sabatius| *Convolvulus sabatius*
Податотека:Convolvulus_tricolor.jpg|алт=Cultivated Convolvulus tricolor| Одгледуван *Convolvulus tricolor*
Податотека:Convolvulus_althaeoides_1-fruto.jpg|алт=Convolvulus althaeoides| *Convolvulus althaeoides*
Податотека:Convolvulus_arvensis_-flower_view_01.jpg|алт=Convolvulus arvensis| *Convolvulus arvensis*
Податотека:Семечко_вьюнка.jpg|алт=Seed under a microscope| Семе под микроскоп
Податотека:Convolvulus_Cephalopodus_in_Behbahan,_Iran_(1).jpg|алт=Convolvulus cephalopodus in Behbahan| *Convolvulus cephalopodus* во Бехбахан
Податотека:Convolvulus_Cephalopodus_in_Behbahan,_Iran_(2).jpg|алт=Convolvulus cephalopodus in Behbahan| *Convolvulus cephalopodus* во Бехбахан
</gallery>

== Наводи ==


== Надворешни врски ==


* 
* [http://rbg-web2.rbge.org.uk/cgi-bin/nph-readbtree.pl/feout?FAMILY_XREF=&GENUS_XREF=Convolvulus&SPECIES_XREF=&TAXON_NAME_XREF=&RANK= Flora Europaea: *Convolvulus'']

Категорија:Ботанички таксони опишани од Карл Линеј
Категорија:Флора на Македонија
Категорија:Флора на Европа
Давид Темелков

**Давид Темелков** (р. Скопје, ) — македонски поп фолк пејач.

## Животопис

Давид Темелков е македонски пејач препознатлив по својот моќен и емотивен вокал, кој многумина го сметаат за еден од најсилните во регионот. Роден е на 21 јуни 1992 година во Скопје, Република Македонија. Љубовта кон музиката ја покажува уште од најрана возраст, а на 12 години го започнува својот музички пат со настап на еден од најпознатите детски фестивали – Златно Славејче. Токму тој ран почеток го означува темелот на кариера која со текот на годините ќе се развие во импресивно уметничко дело.

Пошироката регионална препознатливост ја стекнува во 2015 година со учеството во музичкото шоу X Factor Adria, каде со своите интерпретации ја освојува публиката и критиката. Истата година се преселува во Загреб, каде што започнува неговиот посериозен професионален развој. Во соработка со издавачката куќа Hit Records го објавува својот прв студиски албум Дишам за нас, со кој го потврдува статусот на еден од најперспективните млади вокали на регионалната сцена.

Во 2020 година Давид ја основа својата дискографска куќа Identity Media, која служи како платформа преку која тој го претставува својот авторски и изведувачки труд пред пошироката јавност. Под етикетата на Identity Media, во ноември оваа година ќе излезе неговиот втор студиски албум со наслов СЛУШАЈ ЖИВОТОТ ШТОМ ДИКТИРА. Албумот содржи тринаесет авторски композиции што во целост ја прикажуваат пресликата на Давидовиот живот – искрените емоции, личните искуства и неговиот единствен уметнички печат.

Давид ги потпишува сите текстови и музика на албумот, а во аранжманите соработува со својот долгогодишен продуцент Кристијан Синковиќ, со кого дели ист музички сензибилитет и визија.

Во 2023 година, ја снима песната МОЈАТА МАКЕДОНИЈА по негов текст и музика, каде има и снимено и видео спот за песната. Во 2024 година, на Златна бубамара на популарноста добива награда за песна на годината.

На 19 март 2026 година, Давид го одржа својот прв солични концерт по повод 10 години кариера. Концертот беше насловен „Мојата Македонија", каде беше одржан во Македонски народен театар во Скопје.

## Надворешни врски

Категорија:Македонски пејачи
Категорија:Македонски музичари
Категорија:Македонски поп-фолк пејачи
Категорија:Македонски фолк пејачи
Лично архивирање

**Лично архивирање** ― гранка на архивистиката и генеалогијата, насочена на собирање и зачувување на личните документи на поединецот и други документарни материјали, воглавно од страна на засегнатите лица. Често е поврзувано со семејната историја, кога семејните историчари се занимаваат со собирање на сопствената жива историја за да ја остават како наследство за идните поколенија. Оваа гранка на семејната историја е поврзана со растот на активности како што се фотографирање и скенирање на записи, кои имаат за цел да зачуваат материјали надвор од нивниот првобитен животен век.

Современото лично архивирање често се занимава со дигитално зачувување, особено со собирање на содржината на поединецот од мрежните страници на социјалните медиуми и обезбедување на долгорочно зачувување на истата. Ова често се занимава со преселба на дигитална содржина, како средство за зачувување, наместо со традиционалните задачи за зачувување на хартиени записи.

## Облик и мотивација
Поединци вклучени во личното архивирање ги сметаат сите медиуми за релевантни извори сè додека тоа се однесува на животот, сеќавањата и искуствата на една личност. Поголемиот дел од материјалот е пишан, фотографски, аудио или видео по природа. Тие искуства можат да се однесуваат на нивните животи, на оние на живи роднини или предци. Оние кои се вклучени во оваа практика, исто така, ги гледаат своите животни искуства како потенцијален извор на историски и културни записи, како и можност лично да ги преживат тие моменти. Многумина ја гледаат дигиталната доба како можност да остават побогато наследство за идните генерации.

## Примери за лични архиви
Личните архиви можеби не секогаш се во насока на генеалогијата. Тие можеби не секогаш дури ни укажуваат на поединецот кој ја создал збирката. Личната архива може да има огромен спектар на содржини. На пример, едно лице може да ја смета својата збирка на записи за лична архива, а потоа друго лице може да ги смета своите сметки за хемиско чистење за достојни за чување. Еден таков пример за второто била глумицата Вивиен Ли. Она што ќе биде од интерес за истражување во иднина е непредвидливо. Сепак, сметките за перење на Ли дале увид во тоа како високата мода од средината на дваесеттиот век била зачувана и претставувана во јавноста.

## Поврзано

* Дигитално наследство
* Смртта и интернетот

## Наводи

## Дополнителни извори

* 
* 
*  + part 2
Категорија:Дигитално архивирање
Категорија:Усна историја
Категорија:Архивистика
Категорија:Семејна историја
Паразитоид

мини|271x271пкс|ОЕМ-фотографија на трепкари од родот ''Collinia'' — ендопаразитоиди на раковидни животни.
**Паразитоид** — организам што поминува значителен дел од својот живот (во стадиум на ларва) живеејќи на или внатре во својот единствен домаќин, кој постепено го убива во процесот на хранење. На тој начин, тие се слични на паразитите, со таа разлика што паразитите обично не го убиваат својот домаќин. Возрасните стадиуми на паразитоидите (имаго) се слободноживечки организми.

Поимот „паразитоид“ бил воведен во 1913 г. од страна на шведско-финскиот ентомолог О. М. Ројтер (*Reuter*, 1913) и прилагоден во англиската верзија од американскиот мирмеколог Вилијам Вилер.

## Видови паразитоиди
Класификацијата на облиците на ендопаразитизам е развиена врз пример на инсектите од редот ципокрилци (*Hymenoptera*).

* **Идиобионти** (*Idiobiont*) — на крајот го убиваат домаќинот (жртвата) и, речиси без исклучок, живеат надвор од него.
* **Коинобионти** (*Koinobiont*) — му дозволуваат на домаќинот да го продолжи својот развој и често не го убиваат сѐ до стадиумот на кукла или стадиумот на имаго.
* **Ендопаразитоиди** — се развиваат внатре во домаќинот (жртвата).
* **Ектопаразитоиди** — се развиваат однадвор, на телото на домаќинот.
* **Хиперпаразитоиди** или паразитоиди од повисок ред (*hyperparasitoid*, *secondary parasitoid*).

## Во фантастиката
Темата за паразитоидите активно се користи во научнофантастичните филмови на ужасите (широко познат е *Осмиот патник*, кој и ја започнал истоимената франшиза) и во компјутерските игри (на пример, „хедкраб“ во серијалот игри *[[Half-Life (серијал)|Half-Life]]*).

## Наводи

Категорија:Паразитологија
Пештера Шанидар

**Пештерата Шанидар** (, ) е археолошко наоѓалиште на планината Брадост, во регионот на Курдистан во северен Ирак. Во оваа пештера се откриени остатоци од неандерталци во 1953 година, од кои најпознати се Шанидар 1, кој преживеал повеќе повреди, што силно укажува на грижа која ја добил од други членови во неговата група, и Шанидар 4, познатиот „погреб со цвеќе“, кај кој во гробот биле пронајдени поголеми количини полен, за кој првично се претпоставувало дека потекнува од намерно положени цветови. До ова откритие се сметало дека само Кромањонците, најраните познати *H. sapiens* во Европа, биле единствените за кои се знаело дека вршеле целни, ритуални погребувања. Меѓутоа, овој заклучок е доведен во прашање, со тоа што се претпоставува дека поленот можеби е резултат на природни процеси, како на пр. акумулација од пчели.

## Наводи

Категорија:Неандерталци
Означена заедница

Во информациските и архивските заедници, **означена заедница** е идентификувана група потенцијални потрошувачи кои треба да бидат способни да разберат одреден збир на информации. Овие потрошувачи може да се состојат од повеќе заедници, се означени од архивата и може да се менуваат со текот на времето.

Организациите ги одредуваат своите означени заедници и воспоставуваат стандарди и упатства што создаваат заемно корисен однос. Назначената заедница може да се дефинира според нејзиното занимање, статус или географска местоположба.

Поимот означена заедница е тесно поврзан со концептот на Отворениот архивски информациски систем (ОАИС). Секој од нив му дава на другиот средишна намена. ОАИС е складиште на информации специфицирани за неговата означена заедница. Означената заедница е причината зошто ОАИС ги одржува информациите што ги собира.

Означената заедница може да се менува, расте, се намалува или на друг начин да се менува со текот на времето, во зависност од целта на информациите што се зачувувани. Понекогаш, означената заедница може да започне како една подгрупа и да еволуира во сосема друга подгрупа во зависност од тоа како се користат или злоупотребуваат информациите што првично биле доделени.

## Пример
Канадскиот Јоркски универзитет има посебна дефиниција за своите заедници назначени за дигитално зачувување. Тие ги категоризираат како „првостепени“ и „второстепени“ заедници. Ова го покажува нивното приоритизирање на намерата зад она што е дигитално зачувано. Со една првостепена заедница составена од факултетот, студентите, кадарот и истражувачите на универзитетот, Универзитетот Јорк ги поставува потребите на таа заедница за дигитално зачувување над другите.

## Наводи

Категорија:Претставување на знаењето
Категорија:Архивистика
Нана (манга)

***Нана*** (, ) — шоџо-манга од авторката Аи Јазава, која излегувала во списанието *[[Cookie (списание)|Cookie]]* на издавачката куќа Shueisha. Била адаптирана во аниме и два играни филма. Според анкетата спроведена во 2007 г. од страна на Министерството за култура на Јапонија, мангата го зазела 50-то место меѓу најдобрите манги на сите времиња.

Прикажувањето на анимето се одвивало од 5 април 2006 до 29 март 2007 г. Во него се екранизирани 42 поглавја од мангата.

## Содржина
Во вагонот на еден воз што патувал за Токио, Нана Комацу, која одела кај својот дечко Шоџи, случајно седнала на седиштето до Нана Осаки, која пак се упатила кон престолнината за да ја оствари својата желба — да стане позната пејачка. Како вокалист на панк-групата „Blast“, Осаки сонува за деби на својата група во Токио, со цел да си докаже себеси, на целиот свет, но и на својот дечко Рен (гитарист на популарната група „Trapnest“), дека може самата да постигне успех.

Бидејќи се соименички, девојките брзо наоѓаат заеднички јазик, и покрај нивните сосема спротивни карактери. Меѓутоа, штом го здогледува Шоџи во Токио, Нана Комацу ја губи од вид другата Нана и изгледа дека случајното познанство од возот завршува тука. Но судбината повторно ги спојува кога и двете ќе се појават да го изнајмат истиот стан. Збор по збор, тие решаваат да живеат заедно — на крајот на краиштата, и онака ниската кирија за станот така ќе стане двојно поевтина! Така започнуваат животните патешествија на двете девојки со исто име, кои заедно чекорат кон своите соништа.

## Ликови
**Нана „Хачико“ Комацу** (јап. *小松奈々*) — наивна девојка што има способност да се „вљубува на прв поглед“. Поради нејзината безгрижност, но и поради тоа што постојано се „вртка околу нозе“ како кутре, Нана Осаки ѝ го дава прекарот Хачико (во чест на славното куче, чие име е изведено од бројот „осум“, додека името „Нана“ значи „седум“). Откако ја слушнала песната на Нана придружувана од Нобу на гитара, таа станува верна обожавателка на „Black Stones“, како и прва и најдобра пријателка на вокалистката Нана Осаки, со која истовремено е и цимерка. Нана ни самата не се разбира себеси, ниту знае што навистина сака, но на крајот сепак мора да направи избор. Се омажила за Такуми, со кого ја имаат ќерката Сацуки и синот Рен (во анимето е прикажана само ќерката, но Рен се споменува во мангата како постар син). Интересно е што Нана дознала за бременоста додека се гледала со Нобу и не знаела точно кој е таткото. Со текот на времето, Нана многу се менува — почнува да се однесува строго според идеалот за јамато надешико и дури и на Нобу му се обраќа како на „млад господар“.

## Наводи

## Надворешни врски
* 
* 

Категорија:Манги
Категорија:Аниме-серии
Категорија:Манга од 2000 година
Алвин Бергер

**Алвин Бергер** (28 август 1871 – 20 април 1931) — германски ботаничар, најпознат по својот придонес во номенклатурата на сочниците, особено агавите и кактусите. Роден во Германија, работел во ботаничките градини во Дрезден и Франкфурт. Во периодот од 1897 до 1914 година бил кустос во ботаничките градини *Giardini Botanici Hanbury*, кои биле основани од Сер Томас Ханбери во Ла Мортола, во близина на Вентимилја, во северозападна Италија, недалеку од француската граница. По враќањето во Германија работел таму од 1914 до 1919 година, по што заминал во Соединетите Американски Држави каде студирал три години. Подоцна ги поминал последните години од својата кариера како директор на одделот за ботаника во Природонаучниот музеј во Штутгарт.

Неговото главно дело, *„Die Agaven“*, објавено во 1915 година, опишува 274 видови агава, поделени во 3 подродови, *[[Aгава|Littaea]]*, *[[Euagave]]* и *[[Manfreda]]*. Тој, исто така, препознал нов род кактус, *Roseocactus*, во 1925 година.

Родовите *[[Bergerocactus]]* (Cactaceae) и *[[Bergeranthus]]* (Mesembryanthemaceae) се именувани во негова чест.

## Публикации
Главните публикации на Алвин Бергер вклучуваат:

* *Систематски преглед на одгледуваните мали растенија. Нојдам: Нојман, 1904/5.*
* *Флорула Мортоленсис. Попис на растенијата што растат диво во Ла Мортола. Вентимиља: Били, 1905.*
* *Предложено честитско обраќање до Сер Томас Ханбери ... од ла Мортола, Вентимиља: подготвено за прославата на неговиот седумдесет и петти роденден, 21 јуни 1907 година.*
* Некои нови африкански сукуленти. Лајпциг: В. Енгелман, 1910.
* Стапелијас и Клеиниас, вклучувајќи и некои други сродни сукуленти. Опис и упатства за идентификување на важните видови со кратки информации за одгледување. Штутгарт: Еуген Улмер, 1910.
* Hortus Mortolensis : enumeratio plantarum in horto Mortolensi cultarum: Азбучен каталог на растенија кои растат во градината на покојниот Сер Т. Ханбери во Ла Мортола, Вентимилија, Италија. Лондон: Запад, Њуман, 1912 година.

## Наводи

## Надворешни врски

* Фотографија од Алвин Бергер од родот *Ескобарија* итн.
* Студија за предложениот род ''Roseocactus''
* Бергерантус  
* Ханбери Гарден (на италијански)
* „Умри Агавен“ (1915)

Категорија:Починати во 1931 година
Категорија:Родени во 1871 година
Категорија:Ботаничари со авторски кратенки
Категорија:Германски ботаничари
Јоханес Абромејт

**Јоханес Абромејт** (17 февруари 1857 – 19 јануари 1946) — германски ботаничар и учител.

Роден бил во селото Пашлајтшен (сега Немански округ) во близина на Рагнит во покраината Прусија, а студирал природни науки, германска литература и филозофија на Универзитетот Алберт во Кенигсберг помеѓу 1879 и 1884 година. За време на својот живот, Абромеит работел како асистент во ботаничкиот институт во Кенигсберг, како предавач и како вонреден професор по ботаника на Универзитетот Алберт во Кенигсберг. Во текот на целиот свој професионален живот бил интензивно вклучен во Ботаничката заедница на предучилишните жители. Карл Кристијан Мез го именувал родот *Abromeitia* од семејството Myrsinaceae во негова чест. Во 1946 година, тој избегал во Јена и таму починал.

## Избрани дела

* *Ueber die Anatomie des Eichenholzes* (1884)
* *Berichtigung des Sanio'schen Aufsatzes über die Zahlenverhältnisse der Flora Preussens* (1884)
* *Botanische Ergebnisse der von der Gesellschaft für Erdkunde zu Berlin unter Leitung Dr. v. Drygalski's ausgesandten Grönlandsexpedition nach Sammlungen bearbeitet на д-р Ванхофен* (1899)
* *Schutz der botanischen Naturdenkmäler in Ostpreußen* (1907)
* *Kurzer Überblick über die Vegetationsverhältnisse von Ostpreussen* (1910)

## Наводи

Категорија:Починати во 1946 година
Категорија:Родени во 1857 година
Категорија:Германски ботаничари
Категорија:Ботаничари со авторски кратенки
Страшен филм (филм од 2026)

***Страшен филм*** () — претстоен американски пародичен филм, шести дел од истоимената франшиза. Сценариото е напишано од Рик Алварес и браќата Крег, Кинен Ајвори, Марлон и Шон Вејанс.

Премиерата на *Страшен филм* во американските кина е закажана за 5 јуни 2026 г., а во македонските за 4 јуни истата година.

## Содржина
Група пријатели — Синди, Бренда, Реј и Шорти — повторно се обединуваат кога се враќа маскираниот убиец со кого се соочиле пред дваесет и шест години.

## Улоги

|-
| Ана Фарис || Синди Кемпбел
|-
| Реџина Хол || Бренда Микс
|-
| Марлон Вејанс || Шорти Микс
|-
| Шон Вејанс || Реј Вилкинс
|-
| Џон Абрахамс || Боби Принц
|-
| Локлин Манро || Грег Филип
|-
| Дејв Шеридан || Дуфи Гилмор
|-
| Шери Отери || Гејл Хејлсторм
|}

## Наводи

## Надворешни врски
* 

Категорија:Американски филмови
Категорија:Филмови од 2026 година
Категорија:Филмови на англиски јазик
Категорија:Американски филмски пародии
Категорија:Филмови на Miramax Films
Категорија:Американски хорор-филмови
Категорија:Американски комедии
Роберт Еверард Вудсон

**Роберт Еверард Вудсон** **Помладиот** (28 април 1904 година – 6 ноември 1963) —американски ботаничар. Дипломирал биологија во 1929 година на Универзитетот Вашингтон во Сент Луис, Мисури. 

На Универзитетот Вашингтон, држел часови по ботаника, а од 1945 до 1963 година бил професор. Воедно бил и кустос на Ботаничката градина во Мисури.

## Наводи

Категорија:Починати во 1963 година
Категорија:Родени во 1904 година
Категорија:Ботаничари со авторски кратенки
Категорија:Американски ботаничари
Вилијам Роберт Баркер

**Вилијам (Бил) Роберт Баркер** — почесен истражувачки соработник во Државниот хербариум на Јужна Австралија.

Тој бил поранешен главен ботаничар на Државниот хербариум. Заедно со Робин Мери Баркер и Лоренс Хеги имал посебен интерес за родот *Hakea* од семејството *Proteaceae*. Тој исто така учествувал во таксономски ревизии на родовите *Lawrencia*, *Lasiopetalum* и *Spyridium*.

По пензионирањето, и понатаму бил активно вклучен во значајна научно-истражувачка работа, финализирајќи ревизии и научни публикации. Баркер е доживотен член и моментален претседател на Австралазиското здружение за систематска ботаника. Неговата главна научна експертиза е во откривање на биодиверзитетот, проучување на видовите и популациите и еколошките процеси.

## Избрани публикации
* Остин Р. Маст; Итан Ф. Милтон; Ерик Х. Џонс; Робин М. Баркер; Вилијам Р. Баркер; Питер Х. Вестон (март 2012). „Временски калибрирана филогенија на дрвенестиот австралиски род *Hakea* (Proteaceae) поддржува повеќекратно потекло на инсектно опрашување кај предци опрашувани од птици“. *American Journal of Botany*. 99 (3): 472–487. doi:10.3732/AJB.1100420. Пол М. Бердсли; Вилијам Р. Баркер (2005). „Модели на еволуција кај австралискиот *Mimulus* и сродните родови (Phrymaceae / Scrophulariaceae): молекуларна филогенија со користење на хлоропластни и нуклеарни секвенциски податоци“. *Australian Systematic Botany*. 18 (1): 61. doi:10.1071/SB04034.  Вилијам Баркер (17 декември 1997). „Таксономски студии во *Euphrasia* (Scrophulariaceae). VIII. *E. ruptura*, име за вид кој очигледно е исчезнат во североисточен Нов Јужен Велс“. *Telopea*. 7 (3): 227–230. doi:10.7751/TELOPEA19971016.

## Наводи

Категорија:Родени во 1948 година
Категорија:Ботаничари со авторски кратенки
Категорија:Австралиски ботаничари
Homo naledi

мини|Познатите 737 елементи на ''Homo naledi''
***Homo naledi*** е изумрен вид на архаичен човек откриен во 2013 година во пештерскиот систем Рајзинг стар, во покраината Гаутенг, Јужна Африка, дел од Лулката на човештвото, кој датира од Средниот плеистоцен од пред 335,000–236,000. Иницијалното откритие се состои од 1,550 примероци на коски, кои претставуваат 737 различни скелетни елементи и најмалку 15 различни индивидуи. И покрај овој исклучително голем број на примероци, нивната класификација со другите видови на родот *[[Homo]]* сè уште останува нејасна.

Категорија:Старо камено време
Вилијам Џејмсон (ботаничар, роден 1815)

мини|Фотографија од 1864 година на (од лево кон десно) Џон Линдзи Стјуарт, Томас Џердон, Вилијам Џејмсон и Хју Клегхорн, направена во Лахор<br /> (фотограф: Самуел Борн)**Вилијам Џејмсон** (1815–1882) — шкотски лекар и ботаничар поврзан со масовното ширење на плантажите за чај во Северна Индија во XIX век.

## Живот
Роден во Лит во 1815 година како син на Џејн Вотсон (родена 1788 година) и Лоренс Џејмсон или Џејмисон (1783–1827), производител на сода во Силверфилд. Неговиот чичко бил Роберт Џејмсон.

Се школувал во Средното училиште во Единбург, а потоа студирал медицина на Универзитетот во Единбург. Во 1838 година добил позиција во Индиската медицинска служба со седиште во Бенгал. Неговиот интерес брзо се насочил кон ботаниката и бил назначен за куратор на Азиското друштво на Бенгал. Во 1842 година бил назначен за началник на Ботаничката градина во Сахаранпур. Од 1860 година ја делегирал оваа должност на д-р Џон Линдзи Стјуарт додека бил отсутен една година.

Во 1863 година бил избран за член на Единбуршкото кралско друштво, а негов предлагач бил Џон Хатон Балфур.

Од 1875 година бил заменик-генерален хирург на Индија, за што бил назначен за придружник на Редот на Индиската Империја (CIE).

Починал во Дехрадун, Индија, на 18 март 1882 година.

## Публикации
* *Предлози за увоз на апарати за чај, прибор и семе од Кина* (1852)

## Семејство
Бил во брак со Емили Филд.

Неговиот братучед бил Томас Џејмсон Тори.

## Наводи

Категорија:Чај
Категорија:Членови на Кралското друштво на Единбург
Категорија:Починати во 1882 година
Категорија:Родени во 1815 година
Категорија:Ботаничари со авторски кратенки
Категорија:Шкотски ботаничари
Томас Андерсон (ботаничар)

**Томас Андерсон** (26 февруари 1832 – 26 октомври 1870) — шкотски ботаничар кој работел во Индија. Тој бил вклучен во истражување на одгледувањето цинхона во Индија.

## Живот
Андерсон бил роден во Единбург во 1832 година. Студирал медицина на Универзитетот во Единбург, каде што дипломирал со докторат во 1853 година. Додека бил на универзитет, се заинтересирал за ботаника и добил златен медал за најдобра локална колекција на растенија, а помогнал и во уредувањето на индискиот хербариум. Во 1854 година се приклучил во бенгалската медицинска служба и отишол во Калкута. Потоа, отишол во Делхи, каде што бил активно вклучен за време на бунтот, враќајќи се во Калкута во 1858 година. Бидејќи неговото здравје се влошило, се вратил дома и, бидејќи паробродот бил задржан во Аден неколку дена, направил колекции на растенијата од тој регион, врз кои го основал својот *Florula Adenensis* (1860). Отприлика во тоа време се вратил во Индија, преземајќи привремено водење на Ботаничката градина во Калкута за време на отсуството на д-р Томас Томсон, кого подоцна го наследил како директор. Неговиот брат, Џон Андерсон, бил зоолог.

Андерсон вовел вредни лековити растенија, особено цинхона и ипекакуана, во ботаничките градини Сибпур и спровел експерименти за нивно одгледување. Бил вклучен во организирањето на шумскиот оддел во Бенгал од 1864 година, но се откажал по две години поради други работни притисоци, а во 1868 година лошото здравје го принудило да земе отсуство. Се вратил во Шкотска и работел на своите хербарии кон флората на Индија. Тешкиот ред Acanthaceae го добил неговото посебно внимание; но пред да може да ја заврши својата работа, повторно бил нападнат од болест и починал во Единбург од болест на црниот дроб на 26 октомври 1870 година.

Тој бил погребан на гробиштата Дин во западен Единбург. Гробот лежи свртен кон патеката исток-запад што покажува кон пирамидата, но е поставен зад првата линија од камења.

Ботаничките примероци собрани од Андерсон се чуваат во Националниот хербариум на Викторија (MEL), Кралски ботанички градини Викторија.

## Семејство
Тој бил во брак со Елизабет Клегхорн (1830-1914).
## Наводи

## Надворешни врски
*  (1860)

Категорија:Починати во 1870 година
Категорија:Родени во 1832 година
Категорија:Ботаничари со авторски кратенки
Категорија:Координати кои не се на Википодатоците
Категорија:Шкотски ботаничари
Стана Јовановска

**Стана Ц. Јовановска** ( во  — ) — учесник во НОВ на Македонија.

## Животопис
За време на окупацијата живеела во селото Варош, Прилепско. Заедно со целото семејство била симпатизер на напредното
работничко движење уште за време на кралството Јутославија. Учествувала во подготовките за исфрлање
на I-от прилепски партизански одред. Нејзината куќа служела како една од главните скривалишта на илегалните материјали. Собирала храна, оружје, пренесувала илегален материјал и пошта. Била член на просветна група, со која подоцна и раководи. Во почетокот на 1943 година, примена е за член на СКОЈ. Па 25 мај 1944 година била фатена од бугарската полиција, но успеала да побегне и веднаш стапила во единиците на НОВ каде останала се до ослободувањето. 

## Наводи

Категорија:Учесници во НОБ
Категорија:Жени во НОБ
Јовка Јовановска

**Јовка Цветкова Јовановска** ( во  — ) — учесник во НОВ на Македонија.

## Животопис
Од јануари 1942 година учествувала во НОД во селото. Служела како курир, прифаќала партизани и илегалци во својот дом, rи хранела и негувала, ги префрлувала на определени места пo налог на организацијата во Скопје и
Скопска Црна Гора. Пренесувала писма и друг илегален материјал од Скопје во Скопска Црна Гора каде бил сместен Скопскиот партизански одред. 

## Наводи

Категорија:Учесници во НОБ
Категорија:Жени во НОБ
Добра Јованоска

**Добра Цекова Јованоска** ( во  — ) — учесник во НОВ на Македонија и носител на Партизанска споменица 1941.

## Животопис
мини|Добра Јовановска е носител на Партизанска споменица 1941.
Таа била работничка и симпатизер на напредното работничко движење од предвоена Југославија. Од март 1941 година станала член на [СКОЈ]. Формирала две младински групи и со нив раководела. Преку групата собирала нapoднa помош и учествувала во растурањето летоци и др. Од јануари 1942 година станала член на [КПЈ. Собирала народна помош, оружје, растурала илегален материјал, чувала и пренесувала илегалци. Во 1943-1944 година била задолжена од Партијата да работи на секторот жени. Како член на Градскиот одбор на АФЖ формирала неколку групи со кои раководела. Во мај 1944 година била затворена седум дена. Поради немање доказен материјал, била пуштена на слобода. Веднаш по излегувањето од затвор продолжила да работи на секторот жени. Од Околискиот комитет на КПМ била задолжена да работи на теренот на Лаговската општина на создавање НОО, АФЖ. ПОФ и др. Носител е на Партизанска споменица 1941 и дpyги одликувања. 

## Наводи

Категорија:Учесници во НОБ
Категорија:Жени во НОБ
Категорија:Носители на Партизанска споменица од 1941
Стеве Јованоска-Бешимовска

**Стеве Јованоска-Бешимовска** ( во  — ) — учесник во НОВ на Македонија.

## Животопис
Со окупацијата на земјата во 1941 година се вклучила во заднината на НОД. 

## Наводи

Категорија:Учесници во НОБ
Категорија:Жени во НОБ
Стојка Јовановска

**Стојка Јовановска** ( — ) — учесник во НОВ на Македонија.

## Животопис
Член е на СКОЈ од август 1944 година во Нов Дојран. Собирала народна помош. Работела на организирање АФЖ. 

## Наводи

Категорија:Учесници во НОБ
Категорија:Жени во НОБ
Трпана Јовановска

**Трпана Јовановска** ( во  — ) — учесник во НОВ на Македонија.

## Животопис
Учествувала во НОД од февруари 1942 година. Собирала народна помош за партизанскиот одред што требало да биде формиран
во тетовскиот крај. Формирала женска група, преку која организирала плетење на топла облека. Во февруари 1943 година во нејзиниот дом се одржувал партиски состанок за кое време биле откриени и затворени. Од Тетово била одведена во женскиот
затвор во Тирана. По враќањето од затвор била мошне активна и работела на организирањето на АФЖ. 

## Наводи

Категорија:Учесници во НОБ
Категорија:Жени во НОБ
Хајнрих Андрес

**Хајнрих Андрес** (5 мај 1883 во Бенгел - 11 август 1970 во Бон) — германски едукатор и ботаничар познат по своите истражувања на флората на Рајнската Област.

До 1910 година бил учител во градот Хецхоф (Киндербојерн), а потоа држел часови во Бон. Тој бил таксономски авторитет за родовите *[[Monotropastrum]]* и *Monotropanthum*, како и за бројни видови во рамките на семејството растенија вресови. Во 1967 година, Херман Ото Слојмер го посветил родот *Andresia* во негова чест.

## Избрани дела

* *Die Pirolaceen des rheinischen Schiefergebirges*, 1906 – Pirolaceae на ринскиот масив.
* *Флора фон Ајфел и Хунсрук*, 1911 година – Флора на Ајфел и Хунсрук.
* *Flora des mittelrheinischen Berglandes und der eingeschlossenen Flusstäler*, 1920 – Флора на планинската земја во средината на Рајна и придружните затворени речни долини.
* *Die Pflanzenwelt unserer Heimat: kurze Anleitung zum Bestimmen der höheren Pflanzen (Blütenpflanzen und Farne)*, 1925 – Флора на нашата земја: краток водич за определување на повисоките растенија (скриеносеменици и папрати).

Андрес ја објавил серијата exsiccata *Dr. phil.* *Wirtgen: Herbarium plantae kritikae, selectae, hybridae florae Rhenanae, Editio nova* (1928-1933).
## Наводи

Категорија:Починати во 1970 година
Категорија:Родени во 1883 година
Категорија:Ботаничари со авторски кратенки

Категорија:Германски ботаничари
Странски делегати на Илинденското востание

**Странски делегати на Илинденското востание** — обид на Врховниот македонски комитет за поставување меѓународни односи со Западна Европа и Руското Царство. Организирано и спроведено за време на Илинденското востание и нивниот обид траел сѐ до 1904 година.

## Историја
Со нападот на Смилево на 2 август 1903 година, почнало Илинденското востание. Првите дипломатски обиди биле организирани во втората половина на август од страна на Врховниот македонски комитет. Александар Протогеров и Димитар Агура ги определиле Љубомир Милетиќ од Штип и Иван Георгов од Велес за претставници на идната македонска држава во странство. Тогашната руска влада била против делегацијата бидејќи меѓу дипломатите бил Одисеј Попов, митрополит на Бугарската егзархија.

Во септември, голем дел од делегатите одлучиле да патуваат во Западна Европа додека Милетиќ и Георгов самоволно отидоа во Санкт Петербург. Биле пријатно примени но Николај II одби да има средба со нив. Разговарале со кнезот Оболенски кој ги извести дека во Русија моментално се воведувале реформи и неможеа соодветна поддршка да прикажат. На 27 септември нивен интервју со весникот „Ново време“ бил објавен, во интервјуто ги истакнале главните цели на Македонската револуционерна организација и востанието. Милетиќ побарал помош за населението во Македонија и Одринско.

Во ноември првите македонски делегати пристигнале во Западна Европа, меѓу нив бил генерал Иван Цончев со Илија Гологанов. Биле финансирани со 3.000 леви од тогашниот премиер на Бугарија Рачо Петров. После Цончев отидол Борис Сарафов и Михаил Герџиков, како дел од Задграничното претставништво. После нив отидол Љубомир Стоенчев, претставник на Врховистите и Пјотор Дудорев, руски четник и учесник во востанието. Неколку месеци подоцна отидол Тома Карајовов.

Во 1904 година, со крајот на Илинденското востание, македонските делегати се повлекле и се вратиле во Етничка Македонија.

## Наводи

Категорија:Илинденско востание
Категорија:Врховен македонско-одрински комитет
Категорија:Македонија во 1903 година
Категорија:Македонија во 1904 година
Категорија:Европа во 20 век
Категорија:Борис Сарафов
Виолета Јованоска

**Виолета Јованоска** ( во  — ) — учесник во НОВ на Македонија и носител на Орден на заслуги за народ од III ред.

## Животопис
Учествувала во НОД од март 1942 година како ученичка во Струшката гимназија. Станала член на СКОЈ од пролетта 1942 година, а на КПМ од март 1943. Во септември 1943 година била борец во единиците на НОВ и ПОМ, а потоа во Првата македонско-косовска ударна бригада, во следечката чета, како санитетка. Наскоро била префрлена
на работа во партизанската болница во селото Локов, Караорман. Во пролетта 1944 година со враќањето на Бригадата на теренот во западна Македонија одново се приклучила во нејзините редови, како санитетка. Со ослободувањето на Охрид, била повлечена од единиците на НОВ и доделена за работа во заднината - ангажирана во организирањето на општествено-политичките организации во Струшко. Носител е на орден заслуги за народ III ред. 

## Наводи

Категорија:Учесници во НОБ
Категорија:Жени во НОБ
Категорија:Носител на орден за заслуги за народ
Вилијам Вулс

мини|Студиски портрет на преподобниот Вилијам Вулс, околу 1880 година, од Џ. Херберт Њуман**Вилијам Вулс** (30 март 1814 – 14 март 1893) — австралиски ботаничар, свештеник и исто така учител.

Вулс, деветнаесеттото дете на трговецот Едвард Вулс, е роден во Винчестер, Англија, и се школувал во граматичкото училиште во Бишопс Волтам. Тој се преселил во Сиднеј на 16 април 1832 година и набргу бил назначен за помошник-учител во училиштето „Кралско училиште“ во Параматa, откако на патот се запознал со Вилијам Грант Бротон — тогашен архиѓакон на Англиканската црква во Нов Јужен Велс. Во 1838 година се оженил со Дина Кетрин Хол, која му родила син и ќерка пред да почине при породување во 1844 година. Во 1845 година се оженил со Ен Боаг.

Според К. Џ. Кејбл, „Вулс бил најпознат по неговото промовирање на австралиската ботаника и по помошта што им ја давал на други научници, отколку по обемна систематска научна работа.“

Тој починал од параплегија во сиднејското предградие Бурвуд, оставајќи ја зад себе својата трета сопруга.

## Наводи

## Литература

* 

Категорија:Починати во 1893 година
Категорија:Родени во 1814 година
Категорија:Ботаничари со авторски кратенки
Категорија:Австралиски ботаничари
Георг Кристијан Витштајн

мини|Георг Кристијан Витштајн
**Георг Кристијан Витштајн** (25 јануари 1810, Хан. Минден – 1 јуни 1887, Минхен) — германски фармацевтски ботаничар и хемичар. Се школувал за фармацевт во Минден, а потоа работел како фармацевтски асистент во Клаустал, Гистров и Хановер. Во 1840 година докторирал на Универзитетот во Минхен, каде што неколку години работел како асистент во Фармацевтскиот институт. Во периодот 1851–1853 година одржувал предавања во техничкото училиште во Ансбах, а потоа поминал многу години како директор на приватно училиште за хемија во Минхен (1853–1879).

Растителниот род *Wittsteinia* (фамилија *Alseuosmiaceae*) бил именуван во негова чест од Фердинанд фон Милер.

## Избрани дела

* *Упатство за подготовка и испитување на хемиски и фармацевтски препарати* (второ издание, 1851)
* *Етимолошко-ботанички речник* (второ издание, 1856)
* *Прирачник за ноструми (тајни лекови)* (1867) 
* *Органските состојки на растенијата и растителните супстанции и нивната хемиска анализа* (1878)
* *Природна историја на Плиниј Постариот.* (1881–1882) 
* *Речник на фармакогнозија на растителното царство.* (1882)

## Наводи

Категорија:Починати во 1887 година
Категорија:Родени во 1810 година
Категорија:Ботаничари со авторски кратенки
Категорија:Германски ботаничари
Развој на Јакоби-Ангер

Во математиката, **развојот на Јакоби-Ангер** (или **идентитетот на Јакоби-Ангер** ) е развој на експоненцијалната функција, во која што како експоненти се присутни тригонометриски функции, во базисот на нивните хармоници. Развојот е корисен во физиката (на пример, за конвертирање помеѓу рамнински бранови и цилиндрични бранови) и во обработката на сигнали (за опишување на FM сигнали). Овој идентитет е именуван по германските математичари од 19 век Карл Јакоби и Карл Теодор Ангер.

Најопштата форма на идентитетот е:

: 
  e^{i z \cos \theta} \equiv \sum_{n=-\infty}^{\infty} i^n\, J_n(z)\, e^{i n \theta},


каде што J_n(z) е n -тата Беселова функција од прв вид, а i е имагинарната единица, i^2=-1. Со замена на \theta со \theta-\frac{\pi}{2}, се  добива:

: 
  e^{i z \sin \theta} \equiv \sum_{n=-\infty}^{\infty}       J_n(z)\, e^{i n \theta}.


Со употреба на равенката J_{-n}(z) = (-1)^n\, J_{n}(z), што важи за цел број n, за развојот се добива следната формула:

: e^{i z \cos \theta} \equiv J_0(z)\, +\, 2\, \sum_{n=1}^{\infty}\, i^n\, J_n(z)\, \cos\, (n \theta).

## Изрази со реални вредности
Следните претстави на реалните вредности на развојот често се корисни:

: 
\begin{align}
  \cos(z \cos \theta) &\equiv J_0(z)+2 \sum_{n=1}^{\infty}(-1)^n J_{2n}(z) \cos(2n \theta),
  \\
  \sin(z \cos \theta) &\equiv -2 \sum_{n=1}^{\infty}(-1)^n J_{2n-1}(z) \cos\left[\left(2n-1\right) \theta\right],
  \\
  \cos(z \sin \theta) &\equiv J_0(z)+2 \sum_{n=1}^{\infty} J_{2n}(z) \cos(2n \theta),
  \\
  \sin(z \sin \theta) &\equiv 2 \sum_{ n=1 }^{\infty} J_{2n-1}(z) \sin\left[\left(2n-1\right) \theta\right].
\end{align}


## Поврзано

* Развој на рамен бран

## Користена литература

* 
* 

## Надворешни врски

* 
Категорија:Математички идентитети
Категорија:Специјални функции
Марица Јованоска

**Марица Глигорова Јованоска** ( во  — ) — учесник во НОВ на Македонија.

## Животопис
Учествувала во НОД од 1943 година. Чувала илегалци и се грижела за нивната исхрана. Често служела за врска меѓу илегалците во градот. 

## Наводи

Категорија:Учесници во НОБ
Категорија:Жени во НОБ
Convolvulus holosericeus

***Convolvulus holosericeus*** е вид од семејството повивки. *Convolvulus holosericeus* е дел од родот Convolvulus и семејството повивки. Прв го опишал M.Bieb.

## Подвидови
Видот е поделен на следниве подвидови:

* *C. h. holosericeus*
* *C. h. macrocalycinus*

## Опис
Повеќегодишно тревесто растение. Стеблото во основата задрвенето, со бројни прилегнати или вертикално исправени гранчиња, долги 6–30 cм, препокриени со густи прилегнати сивкаво-свилести влакненца. Листовите линејни, ланцетни или линејно-лопатовидни, долги 15–45 мм, 2–6 мм широки, во основата стеснети, приседнати, целокрајни, од двете страни густо препокриени со прилегнати свилести влакненца; долните листови се со поголеми димензии и најчесто имаат издолжено-лопатовидна форма. Цветовите поединечни или по два во врвниот дел од стебленцето или во пазувите на листовите; цветните дршки најчесто покуси, ретко еднакви на пазувните листови. Чашкините ливчиња нееднакви, препокриени со прилегнати свилести влакненца, а надворешните чашкини ливчиња широко јајцевидни или елиптични, во основата срцевидни, а кај врвот зашилени, грбесто испакнати, 10–13 мм долги, 5–10 мм широки. Внатрешните чашкини ливчиња обло елиптични, во врвот со издолжено шилче, по рабовите ципести, со помали димензии. Венчето 20–30 мм во должина, широко инковидно, бело, жолтеникаво, поретко бледорозово, од надворешната страна со 5 надолжни влакнести пруги. Прашниците двапати покуси од венчето. Плодникот влакнест, со влакнесто столпче и два жига. Плодот влакнеста јајцевидна кутијка, 5–8 мм 
долга, околу 5 мм широка со 1–2 семки. Семките темнокафеави, со густи, куси влакненца.

## Во Македонија
Расте по брдските пасишта во степовидното подрачје на Македонија, и на висини од 140–700 м. 
Се посочува за Куманово, с. Кучкарево, Велес, Градско, с. Уланци, с. Мушанци, Неготино, Криволак, Стоби, Овче Поле, Штипско, Струмичко, и Галичица.

## Наводи

## Надворешни врски
* 

Категорија:Повивки
Категорија:Флора на Македонија
Категорија:Флора на Европа
Ексевија Јованоска

**Ексевија Јованоска** ( во  — ) — учесник во НОВ на Македонија.

## Животопис
Уште во времето на Кралство Југославија му припаѓала на напредното работничко движење. По окупацијата на Земјата активно го помалаrа НОД во заднината. Во почетокот на 1942 година станала член на симпатизерска група со задача, проширување дејноста на КПЈ меѓу жените во Кичево. Во јули 1942 година станала член на КПЈ. Покрај работата вo партиската келија и женскиот младински актив, била задолжена да работи и на партиската техника која била сместена во нејзината куќа. Од страна на Месниот Комитет била задолжена во својот дом да прима илегалци. Пролетта 1943 година земала активно учество во подготовките за исфрлање на партизанскиот одред во Кичево. Во мај 1943 година била уапсена од окупаторот. Во полицијата била мачена и тепана. Окупаторот ја интернирал во логорот „Порта Романо“ и „Бурел“, Албанија, каде останала до капитулацијата на Италија. Во логорот зела учество во сите акции што ги организирала партиската организација. По враќањето од логорот, Околискиот комитет на КПМ - Кичево ја пратил на работа
во заднината. 

## Наводи

Категорија:Учесници во НОБ
Категорија:Жени во НОБ
Категорија:Македонци во логорот Порто Романо
Категорија:Македонци во логорот Бурел
Бурел (логор)

**Бурел** — фашистички концентрационен логор во северна Албанија, во близина на градот Бурел.
## Македонци интернирани во логорот Бурел
* Ексевија Јованоска

## Наводи

Категорија:Македонци во логорот Бурел
Категорија:Концентрациони логори во Албанија
Ецка Јованоска

**Ецка Јованоска** (во  — ) — учесник во НОВ на Македонија.

## Животопис
Кон. крајот на 1943 година се приклучлила на единиците на НОВ, меѓутоа веднаш, пред да стане борец, загинала. 

## Наводи

Категорија:Учесници во НОБ
Категорија:Жени во НОБ
Ивана Јованоска

**Ивана Јованоска** ( во  — ) — учесник во НОВ на Македонија.

## Животопис
Учествувала во НОД од летото 1943 година како член на младински актив во селото. Работела активно меѓу женската младина
во селото на нејзиното вклучување во НОД. Собирала и подготвувала храна за борците во НОВ . 

## Поврзано

* Цветанка Јованоска

## Наводи

Категорија:Учесници во НОБ
Категорија:Жени во НОБ
Елена Јованоска

**Елена Кусеска Јованоска** ( во  — ) — учесник во НОВ на Македонија.

## Животопис
Таа била монополска работничка. Учествувала во НОД во 1941 година. Чувала илегалци и се грижела за нивната безбедност, исхрана. Нејзината активност траела до ослободувањето на Земјата. 

## Наводи

Категорија:Учесници во НОБ
Категорија:Жени во НОБ
Марија Јовановска (Струга)

**Марија Јовановска** ( во  —  во ) — учесник во НОВ на Македонија.

## Животопис
Од половината на 1943 година, станала најдоверливиот илегален борец во НОД во Струга. Чувала илегалци во однапред за тоа направената скрквница во својот дом, се грижела за нивната исхрана, безбедност и служела како врска. 

## Наводи

Категорија:Учесници во НОБ
Категорија:Жени во НОБ
Јелица Јованоска

**Јелица Петрова Јованоска** ( во  — ) — учесник во НОВ на Македонија.

## Животопис
Во 1943 година била опфатена во воспитна младинска група, а наскоро била примена и за член на СКОЈ. Есента истата година станала член на КПМ. Покажала извонредни резултати во работата меѓу младината за нејзиното организирање за учество во НОВ. Во 1944 година била избрана за член на МК СКОЈ - Тетово. Есента 1944 година, како член на Околискиот комитет на НОМСМ, работела на организирање на НОМСМ по селата во Тетовско. 

## Наводи

Категорија:Учесници во НОБ
Категорија:Жени во НОБ
Цвета Јовановска (Ржаново)

**Цвета Јовановска** ( во  — ) — учесник во НОВ на Македонија.

## Животопис
Делувала во селото Црвена Вода од октомври 1942 година. Чувала илегалци, перела облека, собирала народuа помош. 

## Наводи

Категорија:Учесници во НОБ
Категорија:Жени во НОБ
Цветанка Јованоска

**Цветанка Јованоска** ( во  — ) — учесник во НОВ на Македонија.

## Животопис
Нејзиниот дом од летото 1942 година бил ставен на располагање на Партиската организација во селото, во него постојано престојувале илегалци и се одржувале илегални состаноци. Се грижела за исхраната на илегалците и борците што престојувале како кај неа дома, така и во селото. Во зиматз 1943/1944 година извесно време ја негувала ранетата партизанка, борец во Првата македонско-косовска ударна бригада Милка Петричевиќ и Перса.
Била изложена на терор од италијанскиот окупатор, а во нејзиниот дом биле вршени чести претреси, но никогаш ништо не било откриено, благодаарејќи на ангажираноста и снаодливоста на целото нејзино семејство. 
## Поврзано
* Ивана Јованоска

## Наводи

Категорија:Учесници во НОБ
Категорија:Жени во НОБ
Трајка Јованоска

**Трајка Јованоска** ( во  — ) — учесник во НОВ на Македонија.

## Животопис
Учествувала во НОД од мај 1943 година. Нејзината куќа уште од 1942година била активна. Кај неа се одржувале илегални состаноци и престојувале илегалци меѓу кои н членовите на Реонскиот комитет на КПМ. По битката кај Кленоец, нејзината куќа била изгорена од балистите, бидејќи од претресот кој бил извршен од нив, било најдено околу 100 килограми леб, а Трајка иако во години била изложена на малтретирање.  
## Наводи

Категорија:Учесници во НОБ
Категорија:Жени во НОБ